b'\n_START_ARTICLE_\nVikram Samvat\n_START_PARAGRAPH_\nVikram Sambat (tudi Vikram Samwat, Devnagari \xe0\xa4\xac\xe0\xa4\xbf\xe0\xa4\x95\xe0\xa5\x8d\xe0\xa4\xb0\xe0\xa4\xae \xe0\xa4\xb8\xe0\xa4\x82\xe0\xa4\xb5\xe0\xa4\xa4, kraj\xc5\xa1e "B.S.") je koledar, ki ga je ustanovil indijski cesar Vikramaditya. Ime izhaja iz cesarjevega imena in od sanskrtske besede Samvat, ki ozna\xc4\x8duje \'koledarsko ero\' ali \'koledar\'. V Nepalu je to uradni koledar in se uporablja ob gregorijanskem koledarju in Nepal Sambat, avtohtonem nepalskem koledarju, ki je bil v uporabi pred Vikram Samvat (do ere Chandra Shamsher). _NEWLINE_Vikram Samvat je solarni koledar, osnovan na stari hindujski tradiciji (glej tudi Hindujski koledar in Vedsko ra\xc4\x8dunanje \xc4\x8dasa)._NEWLINE_Leto B.S. se za\xc4\x8dne s prvim dnem meseca Baisakh, ki je obi\xc4\x8dajno 13. ali 14. aprila. Koledar po \xc5\xa1tevilu let prehiteva za 56,7 let (tj. 56 let, 8 mesecev in 17 dni) glede na gregorijanskega, kar pomeni da se z aprilom za\xc4\x8dne [(leto na\xc5\xa1e ere)+57] leto B.S. - npr. leto 2076 B.S. se za\xc4\x8dne v aprilu 2019 na\xc5\xa1e ere in kon\xc4\x8da v aprilu 2020. \xc4\x8ce je gregorijanski datum pred aprilom, se doda 56. Obratno, letom B.S. je treba odvzeti 57 v ve\xc4\x8djem delu B.S. za (april-december), oziroma 56 v zadnjih okoli 3,5 mesecih.\n_START_SECTION_\nIzvor\n_START_PARAGRAPH_\nKoledar se imenuje po kralju Vikramaditji iz Ujjaina. Po vzponu Ranov v Nepalu, je Vikram Sambat pri\xc5\xa1el v neuradno uporabo skupaj z uradnim Shaka Sambatom, kar je trajalo dalj \xc4\x8dasa. Shaka Sambat je bil prekinjen v njegovem letu 1823 in od tedaj se Vikram Samvat uradno uporablja, od svojega leta 1958 (1901/02 na\xc5\xa1e ere). Koledar se precej uporablja v zahodni Indiji.\n_START_SECTION_\nKultura\n_START_PARAGRAPH_\nNovo leto po Vikram Sambatu je eden od mnogih festivalov u Nepalu in se slavi z zabavami, dru\xc5\xbeinskimi sre\xc4\x8danji, izmenjavo lepih \xc5\xbeelja in udele\xc5\xbebo v obredih za klicanje dobre sre\xc4\x8de v naslednjem letu. _NEWLINE_Ta dan je pomemben tudi na \xc5\xa1ir\xc5\xa1em podro\xc4\x8dju, ker se elementi B.S. koledarja uporabljajo v severni Indiji in dr\xc5\xbeavi Zahodna Bengalija. Koledar je istoveten bengalskemu koledarju, ki se uporablja v Banglade\xc5\xa1u, novo leto se tam slavi pod imenom P\xc3\xb4hela Boishakh in je narodni praznik. Med hindujskimi skupnostmi se slavi za\xc4\x8detek pomladi in konec \xc5\xbeetvene sezone._NEWLINE_V pribli\xc5\xbeno istem mesecu (Baishakh) je tudi budisti\xc4\x8dni praznik Vesak, ki spominja na rojstvo, razsvetljenje in smrt Gautame Bude in se v glavnem praznuje na prvo polno Luno v maju. V tem so vidne zgodovinske povezave bengalskega, hindujskega in teravadskega budisti\xc4\x8dnega koledarja.'